C 498/46
LV
Eiropas Savienības Oficiālais Vēstnesis
30.12.2022.
12. uzsver kohēzijas politikas efektivitāti reaģēšanā uz Covid-19 pandēmijas krīzi, it īpaši pateicoties no 2020. gada aprīļa ieviestajiem elastības pasākumiem (divas Investīciju iniciatīvas reaģēšanai uz koronavīrusu (CRII paketes));
13. tomēr uzskata, ka kohēzijas politikā būtiski ir koncentrēties uz teritoriālās, ekonomiskās un sociālās kohēzijas stiprināšanu Eiropā;
Jēdziena “nekaitēt kohēzijai” definīcija 14. saskata iespējas saistībā ar to, ka ziņojumā par kohēziju ir ieviesta jauna koncepcija ar mērķi kohēzijas politikas visaptverošo pieeju attiecināt uz jebkuru ES publisko politiku ar teritoriālo ietekmi;
15. uzsver, ka šī koncepcija pilnībā atbalsta Eiropas Reģionu komitejas iniciatīvu apliecināt ekonomiskās, sociālās un teritoriālās kohēzijas kā Eiropas Savienības pamatvērtības nozīmi;
16. uzskata, ka šī koncepcija dotu iespēju jebkurā ES politikā ņemt vērā Eiropas Savienības dažādo reģionālo apstākļu daudzveidību, palielināt politikas efektivitāti un uzlabot Eiropas Savienības rīcības pamanāmību iedzīvotāju vidū;
17. tomēr iebilst pret šādas koncepcijas ārkārtīgi šauro interpretāciju, proti, ka šis princips būtu piemērojams tikai darbības programmu līmenī, pat ne partnerības nolīguma līmenī; norāda Eiropas Komisijai, ka princips “nekaitēt kohēzijai” ir jāpiemēro visās ES politikās, lai mazinātu atsevišķu ES politiku vai programmu ietekmi, kas kaitē kohēzijai;
18. īpaši atbalsta kohēzijas ziņojumā minēto nepieciešamību ar Atveseļošanas un noturības mehānismu (ANM) atbalstīt kohēziju Eiropā;
19. aicina dalībvalstis un Eiropas Komisiju nodrošināt, ka ANM un tā iespējamajā pēctecī tiek pilnībā integrēta kohēzijas politikas pieeja, kuras pamatā ir daudzlīmeņu pārvaldība un partnerība;
20. turklāt uzsver nepieciešamību labāk saskaņot un palielināt sinerģiju starp kohēzijas politiku un pamatprogrammu “Apvārsnis Eiropa”, lai stiprinātu inovāciju visos ES reģionos nolūkā attīstīt reģionu pētniecības un inovācijas spējas, kas ļauj Eiropas Savienībai konkurēt pasaules mērogā, investējot reģionālajā izcilībā, un var būt risinājums attīstības slazdam reģionos ar vidējiem ienākumiem;
21. šajā sakarā norāda: svarīgi ir, lai šiem reģioniem, kas nonākuši reģionu ar vidējiem ienākumiem attīstības slazdā, būtu īpaša palīdzība vai nu tāpēc, ka tie pieder pie starpposma reģionu kategorijas, vai arī nodrošinot tiem vieglāku piekļuvi teritoriālās sadarbības instrumentiem inovācijas jomā;
22. aicina konsolidēt uz pārdomātas specializācijas stratēģijām balstītu pieeju, lai stiprinātu konkurētspēju un inovācijas ekosistēmu, kuras pamatā ir teritoriālās stratēģijas un uzlabota teritoriālā sadarbība;
23. aicina Eiropas Komisiju definēt jēdzienu “nekaitēt kohēzijai” un padarīt to par reālu mehānismu, kas ļautu novērtēt ES politikas jomu ietekmi uz kohēziju Eiropā; ierosina šajā mehānismā iekļaut paziņojumā “Ilgtermiņa redzējums par ES lauku apvidiem” paredzēto lauku aspektu iestrādāšanu, lai ņemtu vērā šo apvidu īpatnības; aicina Eiropas Komisiju pēc apspriešanās ar Eiropas Reģionu komiteju izstrādāt īpašas pamatnostādnes par šīs koncepcijas praktisko īstenošanu, tostarp ar leģislatīvu aktu;
Kohēzijas politika – ES ilgtermiņa stratēģijas centrālais elements 24. atgādina: lai gan kohēzijas politika ir Eiropas zaļā kursa un Eiropas sociālo tiesību pīlāra īstenošanas centrālais elements, tā pati par sevi nav iekļauta ES ilgtermiņa stratēģijā atšķirībā no kohēzijas politikas 2014.–2020. gadam, kas bija tieši saistīta ar stratēģijas “Eiropa 2020” mērķu sasniegšanu;